KRPZ-TN-OKAP-11-017/2025 Trenčín 02.05.2025

**POZOR NA PODVODNÉ INVESTÍCIE DO KRYPTOMIEN !!!**

Kryptomeny sú moderné a populárne, no ich svet je plný rizík a pascí. Mnohí ľudia, najmä tí, čo hľadajú rýchly zisk, sa môžu stať ľahkou korisťou pre šikovných podvodníkov. Tí často sľubujú „zaručené výnosy“, ponúkajú „nový Bitcoin“ a tvrdia, že práve teraz je ideálny čas investovať.

Podvodníci Vás môžu kontaktovať cez internet alebo telefón. Tvária sa priateľsky, pôsobia dôveryhodne a rozprávajú, ako im investovanie zmenilo život. Cieľom je presvedčiť Vás, aby ste si zaregistrovali účet na podvodnej stránke a vložili peniaze. Keď tak urobíte, môžu od Vás žiadať ďalšie poplatky, napríklad „daň zo zisku“. Peniaze však nikdy neuvidíte späť.

**Chráňte sa a buďte opatrní !**

* **Vždy si overte, s kým komunikujete !**
* **Neposielajte peniaze len na základe prísľubu vysokého zisku !**
* **Nikdy neklikajte na podozrivé odkazy v správach !**

**DODRŽUJTE TIETO ZÁSADY, KTORÉ VÁM MÔŽU ZACHRÁNIŤ ÚSPORY:**

* V online priestore buďte veľmi opatrní. Neznámym osobám neverte, najmä ak Vám ponúkajú investovanie.
* Ak niečo znie príliš dobre, aby to bola pravda – **zrejme to pravda nie je.**
* Neinvestujte do kryptomeny, o ktorej nič neviete a nepoznáte ľudí za ňou.
* Pozor na správy o platbách, balíkoch alebo bankových účtoch – môže ísť o pokus o krádež údajov.
* Vždy sa poraďte s blízkymi alebo s odborníkom, než sa rozhodnete investovať.
* Pri nejasnostiach kontaktujte Vašu banku – osobne alebo telefonicky.
* V prípade akéhokoľvek podozrenia **neváhajte kontaktovať políciu na čísle 158.**

**V tejto súvislosti, Vás taktiež žiadame o informovanie starších príbuzných alebo starších ľudí vo svojom okolí, aby aj oni boli informovaní o častých praktikách podvodníkov. Vo veľkej miere práve včasná informovanosť dokáže zachrániť seniorom ich ťažko ušetrené a zarobené úspory. Prevencia je najlepšia ochrana pred podvodníkmi.**